Az MKE MKSZ egynapos tanulmányi kirándulást szervez 2014. június 25- én Kaposvárra és környékére

A Műszaki Könyvtáros Szekció szokásos évente megszervezésre kerülő szakmai tanulmányi útjának keretében idén Kaposvárra látogatunk, ahol az Egyetemi Könyvtár és a Megyei Könyvtár értékeinek megtekintése mellett a város nevezetességeit is szeretnénk felfedezni. A szakmai programok mellett a város más jellegű kulturális kincseit is alkalmunk lesz megtekinteni. Ellátogatunk a Rippl-Rónai Múzeumba és a híres magyar festőművész Emlékházába, továbbá lehetőségünk lesz megismerni a Steiner öntöttvas gyűjtemény páratlan értékű muzeális darabjait is. Ezt követően sétát teszünk a város rendkívül hangulatos, szépen felújított központjában.
Szokásunkhoz híven ezt az utazásunkat is a helybéli könyvtáros kollégák fogják értékes helyi ismereteikkel és vezetésükkel még élvezetesebbé tenni számunkra.
A gazdag kulturális program mellett pihenésképpen lehetőség lesz egy közös ebéd elfogyasztására is a Kaposvári Egyetem éttermében.

A kirándulás további tudnivalóiról a jelentkezők részletes tájékoztatást kapnak.

Az utazásra a már évek óta ismert Romcar Utazási Iroda panorámás, 45-50 férőhelyes autóbuszainak egyikével kerül sor.
Indulás: Budapestről a Corvin áruház parkolójából 2014. június 25-én, reggel 6.30- kor.
Érkezés: Budapestre a Corvin áruház parkolójába este 22 óra körül.
Részvételi díj: előreláthatólag 5.500 Ft (ebéddel), amelyet tekintettel a magas átutalási költségekre lehetőleg készpénzben kérünk szépen befizetni.
Jelentkezés: 2014. május 23-ig, befizetés a hó végéig. A jelentkezést és a befizetést a következő kollégáknál lehet intézni: előzetesen egyeztetve Fenyves Mártánál telefonon: 364-1059 vagy levélben: 1049 Budapest, Pillangó park 16/D., Fazekas Jutkánál személyesen május 19-én 13.00-16.00 óra között az OSZK V. emeleti büféje előtt, továbbá e-mailben: fazekas.jutka@gmail.com,  telefonon: +36-30-460-9380, vagy Ecsedi Viktóriánál: vecsedi@hotmail.com.
Minden kedves érdeklődő tagtársunk, családtagjaik és ismerőseink jelentkezését szeretettel várjuk!

